Peter Banks

Peter William Brockbanks (født 15. juli 1947 i Barnet i London, død 7. mars 2013 samme sted) var en engelsk gitarist mest kjent for sin tid som gitarist for progressiv rock-bandet Yes mellom 1968 og 1970. Han var bandets første gitarist, og ble erstattet av Steve Howe.
Peter Banks og Chris Squire møttes første gang da Banks ble med i gruppa The Syn, som ga ut to singler i 1967 før de ga seg. De startet året etter opp Yes sammen med Jon Anderson, Bill Bruford og Tony Kaye. Banks foreslo å gi bandet et navn som skulle være «et kort, positivt ord som for eksempel Yes (ja)», noe resten av bandet godkjente. Han var med på de to første Yes-albumene, Yes og Time and a Word. 


== Flash og solo - tiden etter Yes ==
Banks forlot Yes i april 1970, og startet i 1971 bandet Flash med tidligere kollega Tony Kaye på keyboard. Albumet Flash ble godt mottatt, og i 1973 kom to nye album kalt In the Can og Out of Our Hands. 
Senere i 1973 oppløste han Flash og spilte inn sitt første solo-album Two Sides of Peter Banks med gjestemusikere som Jan Akkerman fra Focus, Phil Collins og Steve Hackett fra Genesis, John Wetton fra King Crimson, samt Ray Bennett og Mike Hough fra Flash.
Sommeren 1973 spilte Peter Banks i et jazz-rock-prosjekt som het Zox & the Radar Boys, der medlemmene var Phil Collins (trommer), Mike Piggott (fiolin), Ronnie Caryl (gitar) og John Howitt (bass).
I 1974 forsøkte han å starte opp en ny utgave av Flash, da han møtte sangerinnen Sydney Foxx, som han forelsket seg i og senere giftet seg med. Sammen med Foxx og andre musikere startet han bandet Empire, som spilte inn tre album i tiden mellom 1974 og 1980. Albumene ble ikke utgitt før på midten av 1990-tallet. Banks og Foxx hadde dessuten rukket å skille seg i mellomtiden.


== Solo og prosjekter ==
Etter en periode med diverse prosjekter, ga han i 1993 ut et solo-album, Instinct, som inneholdt instrumental-låter med Peter Banks på alle instrumentene. Han fikk med seg en keyboardist på sitt neste solo-album, Self Contained, i 1995. 
I 1997 overvåket han miksingen av gamle live-opptak med Yes, utgitt samme år som Something's Coming i Europa, og med navnet Beyond and Before i USA. Dette var opptak fra konserter gitt i BBC-programmer, av den originale besetningen av Yes.
En «ny» plate med Flash ble gitt ut i 1998 kalt Psychosync, et konsertopptak fra 1973. I 1999 kom et nytt solo-album, Reduction, og samle-albumet Can I Play You Something ble utgitt året etter.  I 2004 var han med på gjenforeningen av The Syn, men sluttet etter kort tid for å starte bandet Harmony In Diversity, et band han forlot i 2006. Han takket også nei til et forslag om en gjenforening av bandet Flash. Banks planla også et prosjekt sammen med keyboardisten Gonzalo Carrera.
Banks døde i sitt eget hjem den 7. mars 2013 som følge av en hjertefeil.


== Diskografi ==


=== Solo ===
1973: Two Sides of Peter Banks – med Phil Collins, Steve Hackett, John Wetton, Jan Akkerman, Ray Bennett og Mike Hough
1994: Instinct
1995: Self-Contained
1997: Reduction
1999: Can I Play You Something? (innspillinger fra 1964 til 1968 - inkludert solomateriale, låter fra The Syn, The Devil's Disciples, Mabel Greer's Toyshop og Yes)
2018: The Self-Contained Trilogy (nyutgivelse av Instinct, Self-Contained og Reduction)
2018: Be Well, Be Safe, Be Lucky... The Anthology (samlealbum inkludert tidligere uutgitt materiale)


=== Med the Devil's Disciples ===
1964: «You Better Move On»/«For Your Love» - Acetat-utgivelse


=== Med the Syn ===
Singler

1967: «Created by Clive» / «Grounded»
1967: «Flowerman» / «14 Hour Technicolour Dream»Album

2005: Original Syn: Complete History of The Syn 1967-1969


=== Med Neat Change ===
Singel

1968: «I Lied to Aunty May» - med Chris Squire som gjesteartist


=== Med Mabel Greer's Toyshop ===
1968: «Images of You and Me» / «Beyond and Before» / «Electric Funeral» / «Get Yourself Together» og «Jeanetta» var med på Peter Banks' album Can I Play You Something?/The Roots of Yes


=== Med Yes ===
Studioalbum

1969: Yes
1970: Time and a WordSamlealbum

1974: Yesterdays
1991: Yesyears
1997: Something's Coming: The BBC Recordings 1969–1970 (også utgitt under titlene Beyond and Before og Astral Traveller)


=== Med Flash ===
1972: Flash (med Tony Kaye som gjesteartist: Hammond organ, piano og Moog-synth)
1972: In the Can
1973: Out of Our Hands
1997: Psychosync (konsertopptak fra 1973)
2013: In Public featuring Peter Banks (Konsertopptak fra 1973)


=== Med Empire ===
1995: Mark I (innspilt i 1974, med gjesteartisene Phil Collins på trommer og John Giblin på bass)
1995: Mark II (innspilt i 1977)
1996: Mark III (innspilt i 1978)
2014: The Mars Tapes (innspilt i 1979)
2017: The Complete Recordings


=== Med Harmony in Diversity ===
2006: Trying
2018: The Complete Recordings


=== Med David Cross ===
2020: Crossover


=== Gjestemusiker ===
1970: Nice to Meet Miss Christine med Chris Harwood, med Dave Lambert, Tommy Eyre, Ian MacDonald og Peter York
1971: Electric Shocks med Roger Ruskin Spear, Peter Banks spiller på sporene «Blue Baboon» og «Doctor Rock»)
1976: With Love med Pete Townshend
1976: Guitar Workshop Volume Two (to solo-låter)
1978: Puttin' on the Style, hyllestalbum for Lonnie Donegan med Rory Gallagher, Elton John, Brian May og Ringo Starr
1983: Can't Slow Down med Lionel Richie - gitar på «Hello» (ikke kreditert)
1995: Tales from Yesterday, Yes-hyllestalbum
1997: Come Together People of Funk, med Funky Monkey
1999: Jabberwocky, med Clive Nolan & Oliver Wakeman
1999: Encore, Legends, & Paradox, diverse artister (prosjekt ved Robert Berry og Trent Gardner, med 10 coverversjoner av Emerson, Lake & Palmer-låter, med 23 musikere inkludert John Wetton, Igor Khoroshev og Geoff Downes)
2001: Marked for Madness, med Michelle Young
2001: Angels & Ghosts, med Ray Bennett
2002: The Hound of the Baskervilles, med Clive Nolan & Oliver Wakeman
2002: Join Us in Tomorrow, med Funky Monkey
2006: Return to the Dark Side of the Moon
2011: Electronic Church Muzik, med Ant-Bee
2011: Muso & Proud, med dB-Infusion
2012: The Prog Collective, med The Prog Collective
2012: Songs of the Century: An All-Star Tribute to Supertramp
2012: Who Are You – An All-Star Tribute to The Who
2013: In Extremis, med Days Between Stations
2013: Epilogue, med The Prog Collective
2018: Undercover, med Funky Monkey


== Referanser ==


== Eksterne lenker ==
Offisielt nettsted 
(en) Peter Banks på Internet Movie Database 
(en) Peter Banks på Discogs 
(en) Peter Banks på MusicBrainz 
Peter Banks på Myspace 
Offisielt nettsted (under bearbeiding)
Peter Banks på MySpace
Harmony in Diversity
Yescography Peter Banks' diskografi
Where Are They Now? (Hvor er de nå?) Arkivert 4. april 2003 hos Wayback Machine.
Psychosync Peter Banks-seksjon
Peter Banks – Intervju på The Marquee Club